Cuneiform Tablet ATHE 37
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-na-da-ma a-na ì-lí-a-lim qí-bi-ma lá li-bi i-li-ma mì-qí-tum im-qú-ta-ma a-na ur-šu iš-ta-áp-ru-ni a-ḫi a-ta a-šar ša-li-um i-ṣé-er É a-bi₄-ni lá i-ša-lu-ú e-pu-uš a-na ú-um e-ṭá-ri-im 9 GÚ 20 ma-na URUDU-i ša a DAM.GÀR a-šùr-ta-ak-lá-ku i-qí-pu 8 GÚ 39.33334 ma-na e-zi-ib ša-du-e-tim ša a-ta ta-áš-a-ma-ni ŠÀ.BA 5 GÚ URUDU a-na pu-ru-uš-ḫa-tim tù-šé-bi₄-il₅-ma ší-im-šu al-qé 1 GÚ 18 ma-na URUDU SIG₅ ša-bu-ru-um ši-im 3 ANŠE.ḪI.A ša DAM.GÀR ta-qí-pu ŠÀ.BA 10 ma-na ku-a-um 25 ma-na SIG₅ ši-im ANŠE i li-bi₄-a me-eḫ-ru ša šé-ep ša-lim-be-li pá-ni-tim lá-šu ṭup-pá-am ša té-er-tí-a ša-ṣé-er 45 {TÚG}ku-ta-nu 25 ma-na AN.NA ku-nu-ku e-ri-ib ša a-na qá-ti-šu a-dí-nu i-na pá-ni-tim ša-li-be-li ub-lá-kum 72 {TÚG}ku-ta-nu ŠÀ.BA 2 {TÚG}a-bar-ni-ú 4 ANŠE ṣa-lá-mu ú ú-nu-sú-nu 1 ma-na AN.NA ša 2 0.66666 GÍN 15 ŠE KÙ.BABBAR sà-ḫe-er-tum i šé-pì-kà tù-šé-bi₄-lam 4 {TÚG}ku-ta-nu KI kur-ub-IŠTAR ú-mu DAM.GÀR 7 ITU.KAM e-ṭá-at-qú a-ḫi a-ta KÙ.BABBAR ma-lá a qá-tí-kà i-ma-qú-tù a-na ṣé-er ú-ṣú-ur-ša-a-šùr šé-bi₄-lá-ma lu-ša-ak-ší-dá-ni-ma lá a-ba-áš a-na u₄-um ga-ma-li-im 8 GÍN KÙ.BABBAR ú-ku-ul-tí 2 ANŠE 1 GÍN a-na ša bi₄-lá-tí-kà a-dí-in 2 GÍN a-na qá-tí a-šùr-{d}UTU-ši IGI šu-sú-en₆ DUMU i-tur₄-DINGIR a-na 0.5 ma-na.TA 1 TÚG IGI a-šur-DU₁₀ IGI a-šur-dan ú-ra-ki-sú